Sklep III Ips 17/94
Datum: 1994-06-02T02:00:00.000+02:00
ecli: ECLI:SI:VSRS:1994:III.IPS.17.94
opravilna_stevilka_ii_stopnje: VSK Cpg 382/93
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO
institut: revizija - dovoljenost revizije - vrednost spornega predmeta - nedenarna terjatev

## Jedro

Vrednost spora 1.600,00 SIT v času, ko se je začel ta postopek, ni dosegla nujne vrednosti za dovoljenost revizije 45.000,00 SIT po noveli ZPP (Ur. l. SFRJ 20/90).

## Izrek

Revizija se zavrže.

## Obrazložitev

Sodišče prve stopnje je razsodilo, da ostane v veljavi izpraznitveni nalog Temeljnega sodišča v ..., opr.št. N ../92 z dne 27.3.1992 za poslovni prostor.

Sodišče druge stopnje je zavrnilo pritožbo tožene stranke in potrdilo sodbo prve stopnje.

Proti tej sodbi vlaga tožena stranka revizijo. Uveljavlja revizijski razlog zmotne uporabe materialnega prava in predlaga, da revizijsko sodišče obe sodbi razveljavi in vrne zadevo sodišču prve stopnje v novo sojenje. Zatrjuje, da najemnina ni določljiva in se sklicuje na prepoved retroaktivne uporabe zakona.

Tožeča stranka na revizijo ni odgovorila in Javni tožilec Republike Slovenije se o njej ni izjavil ( 3. odst. 390.čl. ZPP).

Revizija ni dovoljena.

Tožeča stranka je navedla vrednost spornega predmeta 1.600,00 Sit. Po noveli zakona o pravdnem postopku Ur.l. SFRJ št. 20/90, ki je veljala v času, ko se je začel ta postopek, je znašala mejna vrednost spornega predmeta v gospodarskih sporih, nad katero je bila dovoljena revizija, 45.000,00 Sit (6.čl. zakona o spremembah zakona o pravdnem postopku Ur.l. SFRJ št. 20/90 v zvezi s 497.čl. ZPP). Glede na vrednost spora 1.600,00 Sit navedeni pogoj za dovoljenost revizije ni izpolnjen.

Odločitev revizijskega sodišča temelji na 392.čl. ZPP.